EkBass/fiwiki-20250220-pages-articles huggingface dataset:
River Viiperi

River Delfín Canomanuel ViiperiKullas, Emilia: River Viiperi on mallitaivaan tähti , Gloria huhtikuu 2011, päivitetty 23.9.2012. Viitattu 10.6.2015. (s. 4. elokuuta 1991 Ibiza, Espanja) on espanjalainen malli. Hän on esiintynyt useissa mainoskampanjoissa, esimerkiksi American Eaglen, Bershkan, Calvin Kleinin, Armani Exchangen, Versacen ja H&M;:n mallina. == Ura == Viiperi syntyi Ibizalla. Hänen isänsä on espanjalainen; hänen suomalainen äitinsä, näyttelijä Riitta Viiperi on myös työskennellyt mallina ja esitellyt poikansa mallimaailmalle. Riveriä ei ollut vaikea saada mallimaailmaan, koska hän vihasi koulua, vaikka hänen vanhempansa vaativat häntä opiskelemaan ainakin lukioon asti. Pian tämän jälkeen hän seurasi äitinsä jalanjälkiä, ja hänen uransa lähti jo hyvin nuorena nopeasti nousukiitoon. Hänestä tuli suosittu hyvin lyhyessä ajassa: hän pääsi useiden lehtien kuten Winqin, Surfacen, Guapon ja Coitusin kanteen. Hän on toiminut mallina myös Calvin Kleinin muotinäytöksissä. == Yksityiselämä == Viiperi harrastaa jalkapalloa, uintia ja taistelulajeja. Hänellä on vanhempi sisko Luna, ja pikkuveli. Syyskuusta 2012 heinäkuuhun 2014 Viiperi seurusteli Paris Hiltonin kanssa. ==Lähteet== Luokka:Espanjalaiset mallit Luokka:Vuonna 1991 syntyneet Luokka:Elävät henkilöt
Landgericht

thumb|Bayreuthin Justizpalast, jossa toimii Landgericht Bayreuth Landgericht on saksalaisessa tuomioistuinjärjestelmässä Amtsgerichtin ja Oberlandesgerichtin väliin sijoittuva tuomioistuin. Se voi olla toimivaltainen sekä ensimmäisenä että toisena oikeusasteena. Saksassa on nykyisin 116 Landgerichtiä. Rikosprosessissa Landgericht on ensimmäinen oikeusaste niissä rikoksissa () ja vakavissa rikkomuksissa (), joista säädetty lievin vankeusrangaistus on neljä vuotta. Poikkeustapauksissa se voi olla ensimmäinen oikeusaste lievemmissä tapauksissa, kun asialla on erityistä merkittävyyttä. Se on ensimmäinen oikeusaste myös pakkohoito- ja turvasäilöasioissa. Siviiliprosessissa Landgericht on ensimmäinen oikeusaste niissä riita- asioissa, joita ei käsitellä Amtsgerichtissä: tavallisesti riita-asioissa, joiden arvo ylittää 5000 euroa. Toisen oikeusasteen tuomioistuimena Landgericht käsittelee valituksia Amtsgerichtin päätöksistä. Suurin osa Landgerichtin asioista käsitellään yhden tuomarin kokoonpanossa. Vakaviksi tai tärkeiksi katsotut asiat voidaan ratkaista kolmen ammattituomarin kokoonpanossa. ==Lähteet== == Aiheesta muualla == * Luettelo Saksan Landgerichteistä Luokka:Saksan laki Luokka:Tuomioistuimet
Helmi (yhdistys)

Helmi ry on vuonna 1983 perustettu mielenterveysyhdistys. Ruohonjuuritason toimintaan keskittyvällä Helmillä on 750 jäsentä, yksi matalan kynnyksen kohtaamispaikka Helsingissä sekä yhdeksän palkattua työntekijää. Toiminnan merkittävimmät tukijat ovat Sosiaali- ja terveysjärjestöjen avustuskeskus ja Helsingin kaupunki.http://www.mielenterveyshelmi.fi/?tavoitteet Yhdistys julkaisee Helmi-lehteä, antaa kannanottoja, ylläpitää lounaskeittiöitä sekä pyörittää esimerkiksi liikuntaan tai käden taitoihin keskittyviä ryhmiä.http://www.mielenterveyshelmi.fi/?yhdistys Mielenterveysyhdistys Helmin hallituksen puheenjohtajana toimii Päivi Seilahttp://www.mielenterveyshelmi.fi/?johtokunta. Toiminnanjohtaja on Heidi Saukkonenhttp://www.mielenterveyshelmi.fi/?yhteystiedot. ==Katso myös== *Olli Stålström ==Lähteet== ==Aiheesta muualla== * Helmin sivut Luokka:Suomessa paikallisesti toimivat potilas- ja vammaisjärjestöt
Oberlandesgericht

Oberlandesgericht (OLG; Berliinissä Kammergericht, KG) on osavaltion ylioikeus, joka saksalaisessa tuomioistuinjärjestelmässä sijoittuu Landgerichtin ja Bundesgerichtshofin väliin (perhe- ja lapsiasioissa Amtsgerichtin ja Bundesgerichtshofin väliin). Oberlandesgericht on tavallisesti toisen oikeusasteen tuomioistuin. Landgerichtit luotiin vuoden 1877 tuomioistuinten perustamislaissa (Gerichtsverfassungsgesetz, GVG). Kaikilla Saksan osavaltioilla on vähintään yksi Oberlandesgericht. Baden- Württembergillä ja Rheinland-Pfalzilla on kaksi; Baijerilla, Ala-Saksilla ja Nordrhein-Westfalenilla kolme. Historiallisista syistä Berliinin Oberlandesgericht on nimeltään Kammergericht ja Bremenin ja Hampurin vastaavat ovat nimeltään Hanseatisches Oberlandesgericht. ==Lähteet== == Aiheesta muualla == * Luettelo Saksan Oberlandesgerichteistä Luokka:Saksan laki Luokka:Tuomioistuimet
Bundesgerichtshof

thumb|Bundesgerichtshof Karlsruhessa Bundesgerichtshof (BGH) on Saksan liittovaltion korkein oikeus ja viimeinen oikeusaste siviili- ja rikosmenettelyissä. Se on Bundesarbeitsgerichtin, Bundesfinanzhofin, Bundessozialgerichtin ja Bundesverwaltungsgerichtin ohella yksi liittovaltion viidestä korkeimmasta tuomioistuimesta. Se on ylin muutoksenhakuaste ja käsittelee vain oikeuskysymyksiin rajoittuvat valitukset. Bundesgerichtshof sijaitsee Karlsruhessa Baden-Württembergissä. Se perustettiin 1. lokakuuta 1950. ==Lähteet== == Aiheesta muualla == * http://www.bundesgerichtshof.de/ Luokka:Saksan laki Luokka:Tuomioistuimet
Sinivalkoinen valhe

Sinivalkoinen valhe on Arto Halosen dokumenttielokuva (2012), joka kuvaa Lahden 2001 dopingskandaaliin huipentuvaa Suomen hiihdon dopinghistoriaa. Elokuvan ensiesitys oli Rakkautta ja anarkiaa -festivaaleilla 2012.http://hiff.fi/elokuvat/sinivalkoinen-valhe/ == Katso myös == *Veritankkaus * EPO *Hemohes == Lähteet == == Aiheesta muualla == * Rakkautta ja anarkiaa -esittely elokuvasta * Sinivalkoinen Valhe Dokumentteja.comissa === Arvostelut === * Luokka:Suomalaiset dokumenttielokuvat Luokka:Vuoden 2012 dokumenttielokuvat Luokka:Arto Halosen ohjaamat elokuvat Luokka:Doping
Nudnida Luangnam

Nudnida Luangnam (s. 27. helmikuuta 1987 Sukhothai) on thaimaalainen tennispelaaja. Parhaimmillaan hän on ollut WTA-listan sijalla 200 heinäkuussa 2011. Hän on voittanut urallaan viisi ITF-turnausta kaksinpelissä. Fed Cupissa Luangnam pelasi ensimmäisen kerran vuonna 2006. == Lähteet == == Aiheesta muualla == * * Luokka:Thaimaalaiset tennispelaajat Luokka:Vuonna 1987 syntyneet Luokka:Elävät henkilöt
William T. Passmore

William Thomas Passmore (6. syyskuuta 1882 Saint Louis - 9\. toukokuuta 1955 Saint Louis) oli yhdysvaltalainen haavipalloilija ja olympiamitalisti. Passmore pelasi St. Louisin olympialaisissa 1904 St. Louis AAA -joukkueessa, joka voitti hopeaa. Samaan joukkueeseen kuului myös Williamin pikkuveli George. == Lähteet == * Passmoren profiili sports-reference.com -sivustolla === Viitteet === Luokka:Yhdysvaltalaiset haavipalloilijat Luokka:Yhdysvaltalaiset olympiamitalistit Luokka:Vuonna 1882 syntyneet Luokka:Vuonna 1955 kuolleet
George Passmore (haavipalloilija)

George William Passmore (24. elokuuta 1889 Saint Louis - 22\. syyskuuta 1952 Florissant, Missouri) oli yhdysvaltalainen haavipalloilija ja olympiamitalisti. Passmore oli 14-vuotiaana mukana St. Louisin olympialaisissa 1904 St. Louis AAA -joukkueessa, joka voitti hopeamitalin. Samaan joukkueeseen kuului myös hänen isoveljensä William. == Lähteet == * Passmoren profiili sports-reference.com -sivustolla === Viitteet === Luokka:Yhdysvaltalaiset haavipalloilijat Luokka:Yhdysvaltalaiset olympiamitalistit Luokka:Vuonna 1889 syntyneet Luokka:Vuonna 1952 kuolleet
William Passmore (nyrkkeilijä)

William Ivor Passmore (22. kesäkuuta 1915 - 13\. lokakuuta 1986 Durban) oli eteläafrikkalainen nyrkkeilijä. Hän kilpaili Berliinin olympialaisissa 1936 alle 50,8-kiloisten sarjassa, jossa hän pääsi puolivälieriin saakka ja sijoittui jaetulle viidennelle tilalle. == Lähteet == * Passmoren profiili sports-reference.com -sivustolla Luokka:Eteläafrikkalaiset nyrkkeilijät Luokka:Vuonna 1915 syntyneet Luokka:Vuonna 1986 kuolleet
Seppo Talanti

Seppo Ilmari Talanti, vuoteen 1936 Dahlström (5. heinäkuuta 1926 Helsinki – 25. lokakuuta 2004 Helsinki) oli suomalainen eläinlääketieteilijä ja lääkäri. Talantin vanhemmat olivat vakuutustarkastaja Eino Albin Talanti ja Auni Martta Nurminen ja puoliso vuodesta 1959 Pirkko Maija Kaartinen. Talanti tuli ylioppilaaksi Lahden yhteiskoulusta 1945 ja valmistui eläinlääketieteen lisensiaatiksi 1959 ja lääketieteen lisensiaatiksi 1960. Talanti toimi Eläinlääketieteellisen korkeakoulun anatomian ja embryologian professorina vuodesta 1959, vararehtorina vuodesta 1961Otavan Iso tietosanakirja, Otava 1966, osa 8 p. 1026 ja rehtorina 1970 ja 1976–1979.Facta 2001, WSOY 1985, 16. osa, palsta 256 Talanti erikoistui sisätautilääkäriksi 1966. Hän sai lisäksi vakuutuslääketieteen erikoislääkärin pätevyyden 1995 ja toimi asiantuntijana KELAssa ja Ilmarisessa.Muistot, Hs.fi ==Lähteet== Luokka:Suomalaiset vakuutuslääkärit Luokka:Suomalaiset eläinlääkärit Luokka:Eläinlääketieteellisen korkeakoulun professorit Luokka:Suomen yliopistojen rehtorit ja kanslerit‎ Luokka:Suomalaiset professorit Luokka:Vuonna 1926 syntyneet Luokka:Vuonna 2004 kuolleet
William Passmore

William Passmore voi viitata seuraaviin: * William T. Passmore, yhdysvaltalainen haavipalloilija * William Passmore, eteläafrikkalainen nyrkkeilijä * William J. Passmore, yhdysvaltalainen jockey * William L. Passmore, yhdysvaltalainen jockey * Will Passmore, hahmo EastEnders-tv- sarjassa
Erkki Talari

Erkki Holger Konstantin Talari, vuoteen 1935 Forsström (8. maaliskuuta 1907 Tampere – 18. toukokuuta 1983 Helsinki) oli suomalainen taidemaalari ja taidegraafikko.Otavan Iso tietosanakirja, Otava 1966, osa 8 p. Erkki Talarin vanhemmat olivat metallinpakottaja Klaus Erkki Talari ja Ingeborg Johanna Maria Elina Hagelberg ja puoliso vuodesta 1933 Laimi-Inkeri Kajava. Talari opiskeli Santeri Salokiven oppilaana 1930, Taideteollisessa keskuskoulussa 1931–1934 ja Suomen taideyhdistyksen piirustuskoulussa 1934–1935. Hänen töitään oli ensimmäistä kertaa esillä 1934. Uran alkuvaiheessa Talarin tyyli oli surrealistinen, hän muun muassa teki kuvasarjan Edith Södergranin runoihin. Tunnetuksi tuli hänen puupiirroskuvituksensa Kantelettaren kehtolauluihin vuonna 1945. Hän työskenteli myös kuvaamataidon opettajana aina vuoteen 1974 asti.Kuolleita. Taiteilija Erkki Talari. Helsingin Sanomat, 4.6.1983, s. 14. Talarin töitä on esillä esimerkiksi Valtion taidemuseossa Ateneumissa,Valtion taidemuseo mutta myös ulkomaisissa kokoelmissa. Töistään Talari sai useita palkintoja. ==Lähteet== Luokka:Suomalaiset taidemaalarit Luokka:Suomalaiset taidegraafikot Luokka:Kuvaamataidonopettajat Luokka:Vuonna 1907 syntyneet Luokka:Vuonna 1983 kuolleet
Theodor Tallqvist

Theodor Tallqvist tarkoittaa seuraavia henkilöitä: *Theodor Tallqvist (1839–1912), suomalainen insinööri, rautateiden rakentaja *Theodor Tallqvist (1871–1927), suomalainen lääkäri, professori
Theodor Tallqvist (insinööri)

Henrik Theodor Tallqvist (21. toukokuuta 1839 Eura – 16. toukokuuta 1912 Helsingin maalaiskunta) oli suomalainen insinööri, rautateiden rakentaja ja moninkertainen valtiopäivämies. Tallqvist toimi yli-insinöörinä rautateillä vuosina 1881–1888 ja tie- ja vesirakennushallituksessa 1888–1893. Hän loi perustan Suomen rataverkon kehittymiselle ja suunnitteli ja rakennutti Pohjanmaan, Savon, Karjalan ja Porin radat. Lisäksi hän teki 1859 Inkeriin runonkeräysmatkan, josta hän julkaisi matkakertomuksen (Suomi, 1860).Otavan Iso tietosanakirja, osa 8, p. 1036. Otava 1966. Helsingissä hän osallistui useisiin suurhankkeisiin, kuten Sörnäisten satamaradan ja Hietalahden telakan toteuttamiseen sekä Katajanokan kaavoittamiseen suursatamaksi. 1870-luvulla Tallqvist tutki rautatietekniikkaa useissa Euroopan maissa. Hän oli aikanaan poikkeuksellisen kokenut satama- ja rautatie-insinööri. Tallqvist oli porvarissäädyssä Helsingin edustaja valtiopäivillä 1885 ja 1900, Kotkan 1888, Savonlinnan 1891, Uudenkaarlepyyn 1894 sekä Uudenkaupungin 1897 ja 1899. Tallqvistin vanhemmat olivat kirkkoherra Henrik Tallqvist ja Antoinette Lovisa Gustafva Stjernvall ja puoliso vuodesta 1869 Emilia Charlotta Palander (k. 1922). Tallqvist tuli ylioppilaaksi 1858 ja valmistui insinööriksi 1862. Helsingin kaupunginvaltuuston jäsen Tallqvist oli kahteen otteeseen. Hänet aateloitiin 1892, mutta ei introdusoitu.Kuka kukin oli Viitattu 14.11.2020. Theodor Tallqvistin poikia olivat matemaatikko ja fyysikko Hjalmar Tallqvist ja lääkäri Theodor Tallqvist. ==Lähteet== ==Aiheesta muualla== * Luokka:Suomalaiset insinöörit Luokka: Suomen suuriruhtinaskunnan virkamiehet Luokka:Suomen suuriruhtinaskunnan porvarissäädyn valtiopäivämiehet‎ Luokka:Vuonna 1839 syntyneet Luokka:Vuonna 1912 kuolleet
Theodor Tallqvist (lääkäri)

Theodor Waldemar Tallqvist (7. kesäkuuta 1871 Hausjärvi – 24. kesäkuuta 1927 Helsinki) oli suomalainen lääkäri, Helsingin yliopiston sisätautien professori 1910–1927. Hän tutki erityisesti veritauteja. Hän kehitti 1899 Tallqvistin skaalan, joka on veren hemoglobiinipitoisuuden pikamääritysmenetelmä ja joka levisi käyttöön ympäri maailman.Otavan Iso tietosanakirja, osa 8, p. 1036. Otava 1966. Tallqvistin isä oli rautatieinsinööri Henrik Theodor Tallqvist. ==Lähteet== ==Aiheesta muualla== * Luokka:Suomalaiset lääkärit Luokka:Helsingin yliopiston professorit Luokka:Vuonna 1871 syntyneet Luokka:Vuonna 1927 kuolleet Luokka:Suomalaiset professorit
Verner Tallqvist

Josef Verner Tallqvist (29. kesäkuuta 1862 Kirkkonummi – 8. toukokuuta 1960 Helsinki) oli suomalainen kansantalous- ja tilastotieteilijä. Ylioppilasmatrikkeli 1853–1899Aikalaiskirja 1934 Tallqvistin vanhemmat olivat kirkkoherra, rovasti Johan Stefan Tallqvist ja Johanna Sofia Rindell. Hän pääsi ylioppilaaksi Helsingin ruotsalaisesta normaalilyseosta 1879 ja valmistui Helsingin yliopistosta filosofian kandidaatiksi 1884 sekä filosofian maisteriksi, lisensiaatiksi ja tohtoriksi 1886. Tallqvist opiskeli myös Pariisissa 1884–1885 ja Berliinissä 1886–1887. Hänestä tuli riemumaisteri ja riemutohtori vuonna 1936. Tallqvist oli Helsingin yliopiston dosenttina 1886–1922, sai professorin arvonimen 1919 ja oli kansantalouden vt. professorina 1918-1924 sekä kansantalouden ja tilastotieteen ylimääräisenä professorina 1922–1929. Hän oli Ekonomiska Samfundets Tidskriftin päätoimittaja 1920–1947.Otavan Iso tietosanakirja, Otava 1966, osa 8 p. 1036 Hänen veljensä oli itämaisten kielten professori Knut Tallqvist. ==Julkaisuja== *Recherches statistiques sur la tendance à une moindre fécondité des mariages, väitöskirja (1886) *Bidrag till belysande af det svenska myntets historia i Finland sedan år 1808 (1900) *En blick på Finlands banks utlåningspolitik sedan år 1868 (1900) *Antika grundvalar för teorierna om kreditens ekonomiska natur (1914) *Merkantiliska banksedelteorier (1920) *I valutafrågan (1924) (Suom. Valuuttakysymys ja sen ratkaisemisen edellytykset, 1924) ==Lähteet== Luokka:Suomalaiset taloustieteilijät Luokka:Suomalaiset tilastotieteilijät Luokka:Vuonna 1862 syntyneet Luokka:Vuonna 1960 kuolleet
João de Magalhães e Avelar

João de Magalhães e Avelar (22. joulukuuta 1754 – 16. toukokuuta 1833) oli portugalilainen roomalaiskatolinen piispa. Hänet vihittiin papiksi 31. joulukuuta 1777 ja valittiin Porton hiippakunnan johtoon 13. lokakuuta 1815. Valinta vahvistettiin 29. huhtikuuta 1816, ja piispaksi konsekrointi suoritettiin 29. kesäkuuta.Catholic-Hierarchy.org: Bishop João de Magalhães e Avelar == Lähteet == Luokka:Portugalilaiset papit Luokka:Katoliset piispat Luokka:Vuonna 1754 syntyneet Luokka:Vuonna 1833 kuolleet
Rush (Frida Amundsenin kappale)

Rush on Frida Amundsenin 16. maaliskuuta 2012 julkaistu single. Kappale julkaistiin 20. huhtikuuta 2012 myös September Blue -albumilla ja "Best of 2012 Sommer Hits" -albumilla. Singlen levy-yhtönä toimi EMI Music Norway. "Rush" on menestynyt varsinkin Pohjoismaissa. Norjassa se on sijoittunut Daworks.com-sivuston mukaan Top 10 -listalle ja Suomessa se on sijoittunut radiolistan sijalle 11. ==Lähteet== Luokka:Vuoden 2012 kappaleet Luokka:Frida Amundsenin kappaleet
James Jones (täsmennyssivu)

James Jones -nimisiä henkilöitä ovat: * James Jones (1921-1977), yhdysvaltalainen kirjailija * James Earl Jones (s. 1931), yhdysvaltalainen näyttelijä * James ”Jim” Jones (1931–1978), yhdysvaltalainen lahkojohtaja * James L. Jones (s. 1943), yhdysvaltalainen merijalkaväen kenraali * James Jones (s. 1980), yhdysvaltalainen koripalloilija * James ”Jimbo” Jones, Simpsonit-animaatiosarjan hahmo
Jakola

Jakola on kylä Imatran kaupungissa. Aiemmin se on kuulunut pääosin luovutetulle alueelle jääneeseen Jääsken pitäjään. Kylä sijaitsee nykyisen itärajan tuntumassa, lähellä Imatran taajama-aluetta. Alueella on omakotiasutusta. Kylä sijoittuu itä-länsi -suuntaisena kapeahkona, epäsäännöllisenä kiilana Teppanalan (pohjoisessa) ja Pelkolan (etelässä) kylien väliin. Kylä rajoittui Vuokseen lännessä ja Ruokolahden pitäjän Immalanjärven kylään idässä. Kylän poikki kulkivat Imatralta Ensoon johtava, 1930-luvulla päällystetty maantie, ja Imatra–Antrea-rata. Asutus oli keskittynyt tien varteen. Luokka:Imatra Luokka:Jääsken kylät Luokka:Etelä- Karjalan maakunnan kylät Luokka:Etelä-Karjalan maakunnan entiset taajamat
Bundesverwaltungsgericht (Saksa)

thumb|300px|Bundesverwaltungsgerichtin rakennus Leipzigissa Bundesverwaltungsgericht (BVerwG) on Saksan liittovaltion ylin tuomioistuin julkisoikeudellisissa, ei-valtiosääntöoikeudellisissa riita-asioissa. Se on Bundesarbeitsgerichtin, Bundesgerichtshofin, Bundesfinanzhofin ja Bundessozialgerichtin ohella yksi liittovaltion viidestä korkeimmasta tuomistuimesta. Se sijaitsee Leipzigissa entisen valtakunnanoikeuden () rakennuksessa. Bundesverwaltungsgericht perustettiin vuonna 1952. Se sijaitsi alun perin Berliinissä ja toimi Preussin Oberverwaltungsgerichtin entisissä tiloissa. Sijainti Berliinissä aiheutti eripuraa Saksan miehittäjävaltojen välillä. Saksan saatua jälleen asevoimat tuomioistuimen asepalvelussenaatti jouduttiin siirtämään Berliinistä Müncheniin. 21. marraskuuta 1997 tuomioistuimen uudeksi sijaintipaikaksi vahvistettiin lailla Leipzig. Vuonna 2002 koko Bundesverwaltungsgericht siirtyi Leipzigiin nykyisiin tiloihinsa. Bundesverwaltungsgerich toimii pääasiassa muutoksenhakuasteena hallinto- oikeudellisissa asioissa. Muutoksenhaku alemman oikeusasteen Oberverwaltungsgerichtin tai Verwaltungsgerichtin päätöksiin rajoittuu pääasiassa vain oikeuskysymyksiin. == Aiheesta muualla == * Bundesverwaltungsgerichtin Internet-sivusto Luokka:Saksan laki Luokka:Tuomioistuimet
Bundesverwaltungsgericht

Bundesverwaltungsgericht on saksankielinen nimitys liittovaltion hallinto- oikeudelle. * Bundesverwaltungsgericht (Itävalta) * Bundesverwaltungsgericht (Saksa) * Bundesverwaltungsgericht (Sveitsi)
Sandra Kristjánsdóttir

Sandra Kristjánsdóttir (s. 20. lokakuuta 1990) on islantilainen tennispelaaja. Hän opiskelee Savannah State Universityssa, jossa hän pelaa tennistä. Fed Cupissa Sandra pelasi ensimmäisen kerran vuonna 2005. Yhteensä hän on pelannut kymmenessä maaottelussa. == Lähteet == == Aiheesta muualla == * Luokka:Islantilaiset tennispelaajat Luokka:Vuonna 1990 syntyneet Luokka:Elävät henkilöt
Otto Tolonen

Otto Tolonen (s. 1980 Espoo) on professori ja Suomen kansainvälisesti menestyneimpiä klassisen kitaran taiteilijoita. ==Opinnot ja ura== Tolonen aloitti opinnot vuonna 1995 Sibelius-Akatemiassa, jossa hän opiskeli Timo Korhosen ja Jukka Savijoen johdolla ja josta hän valmistui musiikin maisteriksi keväällä 2008. Tolonen on täydentänyt opintojaan Weimarin musiikkikorkeakoulussa Saksassa sekä Sienan kesäakatemiassa Italiassa. Tolonen on opettanut mestarikursseilla Saksassa, Italiassa, Yhdysvalloissa ja Brasiliassa. Tolonen nimitettiin kuusivuotiseen virkaan kitaraprofessoriksi Norjan valtiolliseen musiikkikorkeakouluun (Norges Musikkhøgskole) marraskuusta 2018. Hän on ensimmäinen suomalainen klassisen kitaran professori. Tolonen opettaa myös tuntiopettajana Sibelius-Akatemiassa. === Konsertit === Tolonen on konsertoinut Suomen ja muiden Pohjoismaiden lisäksi runsaasti ympäri maailmaa. Hän on esiintynyt Yhdysvalloissa Nashvillen Virtuoso Showcase konserttisarjassa, Cincinnatissa sekä Sibelius-Akatemian edustajana kiertueella Michiganissa, Milwaukeessa ja Illinoissa. Etelä- Amerikassa Tolonen on konsertoinut Argentiinassa Manuel de Falla-museossa Cordobassa sekä Belo Horizonten kitarafestivaalilla Brasiliassa. Lisäksi Tolonen on konsertoinut Moskovan International House of Musicissa ja Rachmaninov-salissa, Baltiassa sekä runsaasti Keski-Euroopassa. Tolosen soolo- ja kamarimusiikkiohjelmistot koostuvat renessanssin luuttu- ja vihuelateoksista aina nykypäivän musiikkiin. Hän on esiintynyt muun muassa Radion sinfoniaorkesterin, Jyväskylä Sinfoniettan, Sibelius-Akatemian Sinfoniaorkesterin, saksalaisen Cursächsichen Philharmonien ja puolalaisen AUKSO-kamariorkesterin solistina. === Tjango! -yhtye === Tolonen vaikuttaa hanuristi Antti Leinosen, viulisti Tero Hyväluoman ja kontrabasisti Tarmo Anttilan kanssa Tjango! –yhtyeessä. Tjango! esittää omien sävellyksiensä lisäksi tunnettua ja tuntemattomampaa ranskalaista ja latinalaisamerikkalaista musiikkia sekä jazz-standardeja. Yhtyeen ensialbumi julkaistiin tammikuussa 2014. === Palkinnot ja tunnustukset === Tolonen on palkittu lukuisissa kilpailuissa vuodesta 1995 alkaen. Marraskuussa 2008 hän voitti arvostetun kansainvälisen Andres Segovia -kitarakilpailun Espanjan Granadan Herradurassa. Saman vuoden elokuussa hän sijoittui kolmanneksi Guitar Foundation of American kansainvälisessä kitarakilpailussa San Franciscossa. Kilpailuun osallistui 51 kitaristia eri puolilta maailmaa. Heinäkuussa 2004 Tolonen sijoittui toiseksi The 3rd Australian Guitar Competition -kitarakilpailussa Australiassa. Kilpailuun osallistui 21 kitaristia neljältä mantereelta. Heinäkuussa 2002 Tolonen voitti kansainvälisen kitarakilpailun Templinin kitarafestivaaleilla Berliinissä. Kilpailu oli tarkoitettu alle 25-vuotiaille kitaristeille ja se painottui klassiseen nykymusiikkiin. Vuoden 2001 huhtikuussa Tolonen sijoittui toiseksi Pariisin Ville d'Antonyssa järjestetyssä kansainvälisessä kitarakilpailussa. Kilpailuun osallistui 30 kitaristia useista Euroopan maista sekä Yhdysvalloista ja Argentiinasta. ==Lähteet== == Aiheesta muualla == * Luokka:Suomalaiset kitaristit Luokka:Vuonna 1980 syntyneet Luokka:Elävät henkilöt
StatusNet

StatusNet (aiemmin LaconicaLaconica is now StatusNet , haettu 2009-10-04) on Vapaan ja avoimen lähdekoodin mikroblogauspalvelin, joka on ohjelmoitu PHP- ohjelmointikielellä. Se käyttää OStatus-standardia eri asennusten väliseen yhteistoimintaan. Vaikka se tarjoaa samanlaisen toiminnallisuuden kuin Twitter, StatusNet pyrkii tarjoamaan mahdollisuuden avoimeen, palveluiden väliseen ja jaettuun viestintään mikroblogausyhteisöjen välillä. Yritykset ja yhtiöt voivat asentaa ja hallita omia palveluitaan ja tietojaan. Terdiman, Daniel (2008-10-6) Taking on Twitter with open-source software , CNet. Haettu 2009-1-3.Bastien, Malcolm (2008-8-28) Why Laconica Means Big Things For Corporate Micro Blogging . Haettu 2009-1-3. === Identi.ca === Identi.ca on ensimmäinen StatusNetin asennus. Sen ylläpitäjä on StatusNetin kehittänyt StatusNet Inc. Identi.ca tarjoaa ilmaiset käyttäjätilit yleisölle ja toimii StatusNetin itse asennettavan version lippulaivana. == Lähteet == Luokka:Yhteisöpalvelut Luokka:Ohjelmistot
Optimo

Optimo on New Yorklaisen dance-punk yhtye Liquid Liquidin ep-albumi, joka julkaistiin vuonna 1983. Se sisältää yhtyeen ehkä tunnetuimman kappaleen ”Cavernin”, josta on myös tehty musiikkivideo. Hip hop-ryhmä Grandmaster Flashin kappale ”White Lines (White Lines (Don't Don't Do It)” perustuu myös ”Caverniin”. Albumin kaikki kappaleet on julkaistu uudelleen kokoelma- albumeilla Liquid Liquid (1997) sekä Slip in and Out of Phenomenon (2008). == Kappaleet == # # # # == Kokoonpano == * Salvatore Principato - laulu * Richard McGuire - bassokitara * Dennis Young - marimba * Scott Hartley - rummut == Lähteet == Luokka:Vuoden 1983 EP:t Luokka:Liquid Liquidin albumit
Kylmäveristen Pohjoismaiden mestaruus

Kylmäveristen Pohjoismaiden mestaruus on vuodesta 1978 lähtien järjestetty kilpailu pohjoismaisille kylmäverisille ravihevosille. Nykyään se järjestetään vuosittain syyskuun lopulla Turussa Metsämäen raviradalla. Vuoteen 1997 asti kilpailu kiersi Suomen, Ruotsin ja Norjan raviradoilla. Vuosina 1998 ja 1999 Pohjoismaiden mestaruus ratkaistiin kolmen osakilpailun sijoituksilla. Lähdöt ravattiin maiden pääradoilla Vermossa, Solvallassa ja Bjerkessä. 2000–2005 kilpailua ei järjestetty lainkaan. Turun ravirata herätti Pohjoismaiden mestaruuden henkiin jälleen vuonna 2006, josta lähtien se on järjestetty vuosittain. Viimeisimmän 8.10.2022 ajetun kilpailun ensimmäinen palkinto oli 30 000 €. == Pohjoismaiden mestaruus 1978–2021 == Vuosi Kilpailupaikka Voittaja Ohjastaja Voittoaika 1978 Turku Hurja Pertti Puikkonen 29,7 1979 Trondheim Pelurkki Risto Tupamäki 31,6 1980 Östersund Pelurkki Risto Tupamäki 28,5 1981 Seinäjoki Vekseli Pentti Savolainen 30,0 1982 Östersund Frejsab Jan- Olav Åberg 29,2 1983 Pori Vireeni Allan Korpi 25,9 1984 Trondheim Hipo Tapio Perttunen 31,2 1985 Kööpenhamina Barrison Gustaf Hallen 27,5 1986 Tukholma Alm Svarten Ulf Thoresen 25,8 1987 Helsinki Barrison Ola Hansson 27,7a 1988 Bergen Alm Svarten Ulf Thoresen 30,1a 1989 Ei järjestetty 1990 Tukholma Alm Svarten Ulf Thoresen 28,9a 1991 Helsinki Teme Markku Nieminen 26,2a 1992 Oslo Atom Vinter Arve G. Blihovde 28,9a 1993 Kouvola Pette Harri Koivunen 26,5a 1994 Hudiksvall Pette Harri Koivunen 25,2a 1995 Lahti Viesker Kaarlo Ahokas 26,4a 1996 Oslo Viesker Kaarlo Ahokas 25,0a 1997 Bollnäs Viesker Kaarlo Ahokas 26,7a 1998 Helsinki, Oslo, Tukholma Viesker Kaarlo Ahokas – 1999 Helsinki, Oslo, Tukholma Viesker Kaarlo Ahokas – 2000-2005 Ei järjestetty 2006 Turku Järvsöfaks Jan-Olov Persson 20,7a 2007 Turku Järvsöfaks Jan-Olov Persson 21,0a 2008 Turku Mørtvedt Jerkeld Jim Frick 23,5a 2009 Turku Åsajerven Tor Wollebaek 23,0a 2010 Turku Mørtvedt Jerkeld Gunnar Austevoll 23,0a 2011 Turku Hallsta Lotus Ulf Ohlsson 23,8a 2012 Turku Hallsta Lotus Ulf Ohlsson 24,3a 2013 Turku Særpefanten Jan Roar Mjølnerød 22,3a 2014 Turku Hallsta Lotus Ulf Ohlsson 22,1a 2015 Turku Tekno Odin Øystein Tjomsland 20,9 2016 Maarianhamina Suivikas Terho Rautiainen 23,6a 2017 Turku Välähdys Harri Kotilainen 22,1a 2018 Turku Costello Risto Tupamäki 23,2a 2019 Turku Tähen Toivomus Henri Bollström 21,8a 2020 Turku Joriini Hannu Hietanen 22,0a 2021 Turku Parvelan Retu Hannu Torvinen 21,2a 2022 Turku Evartti Santtu Raitala 23,3a ==Lähteet== *Sukuposti ==Aiheesta muualla== *Metsämäen raviradan kotisivut Luokka:Ravikilpailut Luokka:Turun urheilu
Duke of Earl (albumi)

Duke of Earl on kokoelma-albumi yhdysvaltalaisen soul-laulaja Gene Chandlerin tuotannosta vuosilta 1961, 1962 ja 1963. Chandler oli tuolloin Vee-Jay Recordsin artisti. Tämä albumi sisältää Chandlerin tuolle levy-yhtiölle tekemät singlet ja kokoelman on vuonna 1976 julkaissut englantilainen DJM Records Limited, James House, 71–75 New Oxford Street, London WC1A 1DP. Kannen on suunnitellut Scutt • Irvine • Wilson. Painotyön on tehnyt Gothic Print Finisher Ltd. == Kappaleet == Kappaleiden yhteydessä on mainittu Vee-Jay- singlejen tuotantovuodet, luettelotunnukset sekä listasijoitukset (R&B;/pop) Yhdysvalloissa. Kappaleet 1. & 6\. Tristan Music Limited 2. Carlin Music Corp. 3. & 7\. Tollie Music Limited (Carlin) 4. & 8\. Copyright Control 5. Planetary-Nom (London) Limited. Kappaleet 1. Jobete (London) Music Limited 2.–7. Copyright Control 8. Ivan Mogull Music Limited. Kappaleen "Rainbow" tekijää ei ole mainittu LP-levyn etiketissä, mutta kansiteksti kertoo sen olevan Curtis Mayfield. Kappaleen "Check Yourself" tekijäksi on muualla kerrottu Lowell Fulson. == Lähteet == * Gene Chandler LP Duke of Earl (DJM Records DJB 26077) 1976 === Viitteet === == Aiheesta muualla == * Luokka:Vuoden 1976 kokoelma-albumit Luokka:Yhdysvaltalaiset soulalbumit
Frida Amundsen

Frida Waage Amundsen (s. 9. syyskuuta 1992 Vaksdal) on norjalainen laulaja ja lauluntekijä. Hän teki vuonna 2009 levytyssopimuksen EMI Musicin kanssa. Amundsenin kappale ”Closer” oli vuonna 2011 soitetuin kappale Norjan radioasemilla. Hänen debyyttialbuminsa, September Blue, julkaistiin vuonna 2012. Maaliskuussa 2012 Frida Amundsen julkaisi toisen singlensä, ”Rushin”. Se on myös saavuttanut suurta suosiota, sillä esimerkiksi Radio Novan vuoden 2012 suosituimpien kappaleiden listalla se on viikolla 37 noussut sijalle 11. == Diskografia == ;Albumit * * ;Singlet * Closer (2011) * Rush (2012) * What If (2014) == Lähteet == == Aiheesta muualla == *Frida Amundsenin kotisivut Luokka:Norjalaiset poplaulajat Luokka:Vuonna 1992 syntyneet Luokka:Elävät henkilöt
Tytön huivi

Tytön huivi on Ville Salmisen ohjaama elokuva vuodelta 1951. Se rakentuu J. Alfred Tannerin kuplettien varaan.AL: Tytön huivi. Päivän elokuvia, Tv- maailma, 38/2012, s. 17. Elokuvan tarinassa Affu (Sakari Halonen) lähtee maailmalle etsimään ”sitä oikeaa”, jota varten äiti on antanut kihlajaishuivin. Tarina etenee neitosesta toiseen, joille Affu laulaa yhteensä lähes 20 kappaletta. Elokuvan hevosajelu on tehty studiossa taustaprojisoinnin edessä.. Taustaa. Viitattu 22.9.2012. == Näyttelijät == == Arviot == Aikalaisarvioissa elokuvan kepeyteen suhtauduttiin ymmärtävästi. Juha Nevalainen Ilta-Sanomista kirjoitti: ”Oikeastaan Tytön huivista on tullut paljon parempi elokuva kuin odottaa saattoi.”. Lehdistöarvio. Viitattu 6.7.2014. Myöhemmin elokuvaa on luonnehdittu toisaalta raikkaaksi musiikkielokuvaksi, toisaalta köykäiseksi viihde-elokuvaksi, joka tosin viihdytti viihteenjanoisia aikalaiskatsojiaAP: Tytön huivi. Päivän elokuvia. Tv-maailma 27/2012, s. 12.. == Lähteet == Luokka:Ville Salmisen ohjaamat elokuvat Luokka:Suomalaiset musiikkielokuvat‎ Luokka:Suomalaiset mustavalkoelokuvat Luokka:Vuoden 1951 suomalaiset elokuvat
Pimeys odottaa

Pimeys odottaa on Pauli Pentin ohjaama elokuva vuodelta 1985. Se oli ensimmäinen Pentin kahdesta omasta ohjauksesta. Villealfa-tuotantoyhtiössä apulaisohjauksia tehnyt Pentti ei saanut tuotantotukea, joten Mika Kaurismäki lupasi Villealfan rahoituksen. Elokuvan käsikirjoituksen teki Pentin kanssa Antti Lindqvist, joka on Pentin tavoin toiminut elokuvakriitikkona useissa lehdissä. Taustaa. Viitattu 22.9.2012. == Näyttelijät == == Vastaanotto == Aikalaisarviossaan Helena Ylänen (Helsingin Sanomat) piti elokuvaa ”aika tyylikkäänä”, ja vaikka tyylikkyys ei korvaa puutteita, elokuva jaksaa kuitenkin kiinnostaa. Huomiota herätti aikanaan,Pajukallio, Arto: Elokuvat. Helsingin Sanomat 27.9.2012, s. D 7. kun Ylänen esitti viikkoa myöhemmin uuden tulkinnan, jonka mukaan tarina on unta, ja silloin palaset hänen mukaansa loksahtavat kohdalleen. Lehdistöarviot. Elonet.fi. Viitattu 22.9.2012. Pentti osoittaa erään kriitikon mukaan tässä elokuvassa kykynsä öisen kaupungin kuvaajana.Sediksen elokuvablogi. Viitattu 22.9.2012. Kriitikko Jussi Karjalainen (Tv-maailma 38/2012) kiinnittää huomiota elokuvan kaurismäkeläiseen replikointiin, jota hän pitää sen antoisimpana makusteltavana.Karjalainen, Jussi: Pimeys odottaa. Tv-maailma 38/2012 s. 25. Arto Pajukallion arviossa (Helsingin Sanomat 27.9.2012) katsotaan, ettei elokuvassa ole sisällöllistä kantavuutta. Tiettävästi Pentti itse on sanonut, että elokuva olisi tarkoitettu työksi, joka kerralla lopettaisi valkokankailla polttamisen. Elokuvassa nimittäin näyttelijöiden käsillä ei ole juuri muuta tehtävää kuin pidellä savuketta. == Lähteet == Luokka:Vuoden 1985 suomalaiset elokuvat Luokka:Suomalaiset rikoselokuvat Luokka:Suomalaiset jännityselokuvat
Marko Rairama

Marko Rairama (s. 10. syyskuuta 1991 Helsinki) on suomalainen jääkiekkoilija, joka pelaa Mestis-joukkue Heinolan Peliitoissa. ==Ura== Rairama on Hämeenlinnan Pallokerhon kasvatti. Hän voitti joukkueessa B2-nuorten Suomenmestaruuden vuonna 2008, B-nuorten SM-hopeaa vuosina 2008 ja 2009 sekä A-nuorten SM-pronssia vuonna 2012. Rairama toimi kaudella 2011–2012 HPK:n pronssijoukkueen kapteenina ja oli tehoilla 17+33=50 joukkueen paras pistemies ja maalintekijä.EliteProspects Kaudeksi 2012–2013 Rairama siirtyi vuoden mittaisella sopimuksella Mestis-joukkue Heinolan Peliittoihin. Hän kävi kauden aikana myös kolmen SM-liigaottelun verran Hämeenlinnan Pallokerhossa. Rairama pelasi ensimmäisen SM-liigaottelunsa 22. syyskuuta 2012 vieraissa Porin Ässiä vastaan ja sai siinä jääaikaa 9.58 minuuttia. Hän teki ottelussa myös liigauransa avausmaalin, jonka Rairama teki ensimmäisessä vaihdossaan ja laukoi ensimmäisellä kosketuksellaan kiekkoon SM-liigassa. Rairama siirtyi kaudeksi 2013–2014 Kiekko-Vantaaseen. Hän kuitenkin palasi kuitenkin omasta aloitteestaan Peliittoihin lokakuussa 2013. ==Muuta== Rairaman pikkuveli Jari pelaa HPK Teamin A-nuorissa. Veljesten isä Ismo kuuluu HPK:n A-nuorten valmennustiimiin.B-SM - HPK-Juniorijääkiekko ry. ==Tilastot== 2012–2013 Peliitat Mestis 39 12 11 23 12 – – – – – HPK SM-liiga 3 1 0 1 0 – – – – – 2013–2014 Kiekko-Vantaa Mestis 10 0 3 3 8 – – – – – Peliitat Mestis 10 5 3 8 6 – – – – – 2 kautta yhteensä Mestis 59 17 17 34 26 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1991 syntyneet Luokka:Elävät henkilöt
Arvi Talvitie

Arvi Harald Talvitie (1. huhtikuuta 1903 Ulvila – 9. marraskuuta 1969 Tampere)Kuolleita (maksullinen artikkeli) Helsingin Sanomat 11.11.1969, HS Aikakone. Viitattu 9.3.2018. oli suomalainen tekniikan ja kemian tutkija. Hän väitteli tekniikan tohtoriksi 1930.Otavan Iso tietosanakirja, Otava 1966, osa 7 p. 1056 Hän oli Tampereen teknillisen oppilaitoksen fysiikan ja mekaniikan yliopettaja vuodesta 1931 ja rehtori vuosina 1948–1966. Talvitie ajoi voimakkaasti Tampereen teknillisen oppilaitoksen muuttamista korkeakouluksi ja sai muutkin heräämään ajatukselle, joka oli osittain ollut jo ilmassa. Oppilaitos aloitti sivukorkeakouluna 1965 ja itsenäistyi 1972 ja muuttui 2003 Tampereen teknilliseksi yliopistoksi (TTY).Jarmo Peltola, Tiedettä ja taidetta tukien, Pirkanmaan kulttuurirahasto 1961–2011 Hän sai professorin arvonimen vuonna 1965. ==Julkaisuja== *Lyhyt kemian oppikirja, 1939 *Epäorgaaninen kemia, 1940 *Kemian teknologia 1–2, 1944–1945 *Teknillinen termodynamiikka, 1949 ==Lähteet== Luokka:Suomalaiset kemistit Luokka:Suomen yliopistojen rehtorit ja kanslerit‎ Luokka:Suomalaiset professorin arvonimen saaneet Luokka:Vuonna 1903 syntyneet Luokka:Vuonna 1969 kuolleet
Eero Tammisalo

Eero Sakari Tammisalo (vuoteen 1906 Ekbom; 1. joulukuuta 1892 Helsinki – 8. huhtikuuta 1977 Helsinki) oli suomalainen hammaslääkäri ja professori. Hän oli Helsingin yliopiston hammaslääketieteen laitoksen proteesi- ja hampaanoikomisopin opettaja 1919–1956, laitoksen esimies 1925–1958, hammasproteesiopin professori 1957–1962. Hän julkaisi alan tutkimuksia sekä historiikin Yliopiston odontologinen laitos 1892–1932. Hänelle myönnettiin professorin arvonimi 1942.Otavan Iso tietosanakirja, osa 7, p. 1069. Otava 1966. Myös hänen poikansa Erkki Tammisalo oli hammaslääketieteen professori. ==Lähteet== ==Aiheesta muualla== * Luokka:Suomalaiset hammaslääkärit Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1892 syntyneet Luokka:Vuonna 1977 kuolleet Luokka:Suomalaiset professorit
Antti Tanttu

Antti Heikki Nikolaus Tanttu (7. lokakuuta 1884 Viipuri – 11. kesäkuuta 1962 Kiihtelysvaara)Prof. Antti Tanttu kuollut (maksullinen artikkeli) Helsingin Sanomat 13.6.1962, HS Aikakone. Viitattu 7.3.2018. oli suomalainen metsänhoitaja ja tutkija, joka toimi metsähallinnon piirissä. Tantun vanhemmat olivat merikapteeni Nikolaus Tanttu ja Maria Sojonen ja puoliso vuodesta 1908 Olga Maria Airaksinen. Heidän tyttärestään Ilta Inkeri Tantusta (s. 1917) tuli lääketieteen lisensiaatti. Tanttu pääsi ylioppilaaksi Viipurin suomalaisesta reaalilyseosta 1903 ja sai päästötodistuksen Soanlahden alemmasta maanviljelyskoulusta 1903 ja Evon metsäopistosta 1906, jolloin hänestä tuli myös metsäkonduktööri, sekä Mustialan maanviljelys- ja meijeriopistosta 1916. Filosofian kandidaatin tutkinnon Tanttu suoritti 1911 ja filosofian tohtoriksi hän väitteli 1915, väitöskirjan aiheenaan Tutkimuksia ojitettujen soiden metsittymisestä. Tanttu toimi muun muassa opettajana, metsänhoitajana, metsähallituksen esittelijänä ja virkailijana, Ab Tornator Oy:n metsä- ja maatalouden ylihoitajana 1916–1919 sekä itsenäisenä maanviljelijänä. Keskusmetsäseura Tapion metsänparannusosaston johtajaksi Tanttu tuli 1930. Tätä tehtävää hän hoiti aina vuoteen 1951 asti, jolloin jäi eläkkeelle. Hän oli myös Tapion vt. toimitusjohtajana 1946–1948. Tanttu sai professorin arvonimen 1947. Tanttu kuului Maataloustuottajain Keskusliiton valtuuskuntaan, Suo Oy:n hallintoneuvostoon sekä Suomen metsänhoitajayhdistyksen ja Suomen Kennelliiton johtokuntaan. Hän oli Turveteollisuuskeskusvaliokunnan puheenjohtaja. Tanttu omisti Toivonojan kartanon Nastolassa vuosina 1917–1931. Hän oli tunnettu ayrshire-karjan ja suomenpystykorvien kasvattaja ja osallistui myös karjalankarhukoirien jalostukseen. ==Lähteet== Luokka:Suomalaiset metsänhoitajat Luokka:Suomalaiset metsätieteilijät Luokka:Suomalaiset professorin arvonimen saaneet Luokka:Vuonna 1884 syntyneet Luokka:Vuonna 1962 kuolleet
Päivö Tarjanne

Päivö Kaukomieli Tarjanne (vuoteen 1906 Törnqvist; 4. toukokuuta 1903 Hämeenlinna – 16. joulukuuta 1989 Helsinki) oli suomalainen diplomaatti. Tarjanne valmistui Helsingin yliopistosta lainopin kandidaatiksi vuonna 1928 ja pääsi heti virkamiesharjoittelijaksi ulkoasiainministeriöön. Hän toimi lähettiläänä Oslossa vuosina 1945–1950 ja samalla Reykjavíkissa 1947–1950 ja kansliapäällikkönä ulkoministeriössä 1950–1953.Otavan Iso tietosanakirja, osa 7. Otava, 1966. Vuosina 1953-1956 Tarjanne toimi lähettiläänä Kööpenhaminassa , ja seuraavana vuonna hänen asemansa muuttui suurlähettilääksi, kun Suomen keskeisiä lähetystöjä korotettiin suurlähetystöiksi. Vuosina 1956–1961 Tarjanne oli suurlähettiläänä Tukholmassa, mutta palasi sieltä takaisin Kööpenhaminaan vuosiksi 1961–1970. Hän jäi eläkkeelle vuonna 1970. Tarjanteen vanhemmat olivat kouluneuvos Jukka Tarjanne ja Hellin Lovisa Makkonen. Hän oli vuodesta 1932 naimisissa Heikki Ritavuoren tyttären Anna-Kertun (”Annu”) kanssa ja pariskunnalla oli kolme poikaa. Heistä Pekka Tarjanne (1937–2010) tuli tunnetuksi niin poliitikkona kuin tieteilijänäkin, Heikki Tarjanteesta (s. 1934) tuli puolestaan lääkäri. ==Lähteet== Luokka:Suomen ulkoministeriön valtiosihteerit Luokka:Vuonna 1903 syntyneet Luokka:Vuonna 1989 kuolleet Luokka:Suomen suurlähettiläät
Oscar Almgren

Oscar Almgren (1869 Tukholma – 1945 Uppsala) oli ruotsalainen arkeologi ja professori. Hän vaikutti merkittävästi alallaan. ==Teoksia== *Från Uppländska gravfält *Några svensk-finska stenåldersproblem, 1913Facta 2001 s. 385 *Hällristningar och kultbruk, 1927 == Lähteet == Luokka:Ruotsalaiset arkeologit Luokka:Ruotsalaiset professorit Luokka:Vuonna 1869 syntyneet Luokka:Vuonna 1945 kuolleet
Nils Almlöf

Nils Wilhelm Almlöf (1799−1875) oli ruotsalainen näyttelijä. Hänen puolisonsa Betty Almlöf (1831−1882) oli myös näyttelijä. Facta 2001 s. 386 == Lähteet == ==Aiheesta muualla== Luokka:Ruotsalaiset näyttelijät Luokka:Vuonna 1799 syntyneet Luokka:Vuonna 1875 kuolleet
Tanttu

Tanttu on seuraavien henkilöiden sukunimi: *Aatami Tanttu, painija *Anna-Maija Tanttu (s. 1938), kotitalousopettaja, ruokatoimittaja ja tietokirjailija, Juha Tantun puoliso *Antti Tanttu (1884–1962), metsäntutkija *August Tanttu (1859–1937), kansanedustaja *Erkki Tanttu (1907–1985), graafikko *Juha Tanttu (1936–1998), toimittaja, pakinoitsija ja kirjailija *Kasperi Tanttu (1886–1918), kirjailija *Markku Tanttu (s. 1944), kuvittaja, kirjailija *Pauli Tanttu (1921–1952), Mannerheim-ristin ritari
Susi lammasten vaatteissa

Susi lammasten vaatteissa tai Pyhiinvaeltaja (The Pilgrim) on Charles Chaplinin ohjaama vuoden 1923 yhdysvaltalainen mykkäelokuva. Susi lammasten vaatteissa oli viimeinen elokuva, jonka Chaplin teki First Nationalille. Se oli myös hänen viimeinen lyhytelokuvansa, vaikkakin elokuva olikin teknisesti liian pitkä lyhytelokuvaksi. Chaplin ajautui elokuvan levittämisestä erimielisyyksiin First Nationalin kanssa. Chaplin muun muassa raivostui First Nationalin väitteestä, joka esitettiin Susi lammasten vaatteissa elokuvan leikkausvaiheessa, ettei hän olisi täyttänyt sopimustaan Chaplinin pojan kohdalla.Robinson, s. 348–350. Elokuva on kevyt satiiri, jossa käsitellään pienen kaupungin uskovaisten tapoja ja tekopyhyyttä. Aiheensa vuoksi se joutuikin joillain paikkakunnilla vaikeuksiin sensoreiden ja kirkollisten viranomaisten kanssa. Atlantassa evankelisten pastoreiden yhdistys vaati sen kieltämistä, koska se loukkasi evankeliumia. Lisäksi Etelä-Carolinassa Ku Klux Klan protestoi elokuvaa, koska se pilkkasi protestanttista papistoa, ja Pennsylvaniassa sensuurilautakunta poisti siitä useita kohtauksia. Pääosin kuitenkin sekä kirkonmiehet että maallikot olivat sitä mieltä, että elokuvan satiiri ei ole kohdennettu papistoa vastaan. == Lähteet == * === Viitteet === == Aiheesta muualla == * * * Luokka:Vuoden 1923 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Joka paikan akateemikko

Joka paikan akateemikko on vuonna 2012 ilmestynyt kokoelma Osmo Pekosen kolumneja, joista osa on ilmestynyt aiemmin Helsingin Sanomissa. Kirjoitukset käsittelevät tieteen historiaa ja ajankohtaisaiheita, etenkin matematiikkaa. Teoksen kustansi Enostone. == Aiheesta muualla == * Teos kustantajan sivuilla. * Allo, Mai: Matematiikkaa, historiaa ja runoutta – tyylillä. Acatiimi 6/2012. * Riska-Campbell, Leena: Pohdintoja matematiikasta ja muusta Agricolan kirja- arvostelut 17.9.2013. * Suvanto, Timo: Los tres caballeros. Blogikirjoitus. Timon poikkitiedepalsta 16.10.2012. * Waarala, Hannu: Joka paikan akateemikko . Keskisuomalainen 20.7.2012. Luokka:Kirjat tieteenhistoriasta Luokka:Kirjat matematiikasta Luokka:Suomalaiset historian tietokirjat Luokka:Vuoden 2012 kirjat
Markku Tanttu

Markku Tapani Tanttu (s. 28. maaliskuuta 1944 Helsinki) on suomalainen kuvittaja ja kirjailija. Tanttu opiskeli Vapaassa Taidekoulussa 1962, Taideteollisen Ammattikoulun yleisellä ja graafisella linjalla 1962–1965, Helsingin yliopiston piirustuslaitoksella kolme kevätlukukautta 1963–1965 ja Taideteollisuusopiston graafisella linjalla 1965–1967. Hän on toiminut taittajana useissa lehdissa vuodesta 1966 alkaen, julkaissut kirjoja ja pitänyt näyttelyjä. Tantun isä oli graafikko Erkki Tanttu. ==Teokset== Näiden lisäksi Tanttu on julkaissut runsaasti omakustanteena, tehnyt kuvituksia ja suunnittelua muiden kirjoihin. *Tuli toinenkin kevät (riviryhmiä), 1978, omakustanne, 2. p. 1980, Suomen Luonnonsuojelun Tuki Oy *Lämpöä harakoille (valikoituja riviryhmiä aiemmin julkaistuista, myös uusia tekstejä; runsas piirroskuvitus), 1981, Weilin & Göös *Pöytä (kuvitteellinen henkilökuvaus; piirroskuvitus), 1982, Kustannus-Mäkelä *Marjasuon Talviparvi (kertomus lapsille; piirroskuvitus), 1985, Suomen Luonnonsuojelun Tuki Oy *Kesämaisemia Lapista - Scenes from a Lappish Summer (värivalokuvia; teksti), 1985, Forssan Kustannus Ky *Elämää mökillä (pakinoita; piirroskuvitus), 2002, RAK *Elämää mökillä 2 (pakinoita; piirroskuvitus), 2003, RAK * ==Lähteet== Luokka:Suomalaiset kuvittajat Luokka:Elävät henkilöt Luokka:Vuonna 1944 syntyneet
Sarri Nironen

Sarri Nironen (s. 1989) on suomalainen kirjailija. Hänen esikoisteoksensa, abiturienttikevättään viettävistä nuorista kertova pienoisromaani Tähdenpeitto, julkaistiin vuonna 2012. Nironen kirjoitti ylioppilaaksi Kallion lukiosta, minkä jälkeen hän alkoi opiskella teoreettista filosofiaa Helsingin yliopistossa. Lukioaikanaan hän voitti kultaa Helsingissä toukokuussa 2009 järjestetyissä kansainvälisissä filosofian olympialaisissa. == Lähteet == Luokka:Suomalaiset kirjailijat Luokka:Vuonna 1989 syntyneet Luokka:Elävät henkilöt
Jukka Tarjanne

Artturi Johannes (A. J., Jukka) Tarjanne (vuoteen 1906 Törnqvist; 7. marraskuuta 1866 Virrat – 20. heinäkuuta 1946 Helsinki) oli suomalainen opetushallinnon virkamies, jolla oli merkittävä ansio oppivelvollisuuden täytäntöönpanossa. Hän toimi kouluhallituksen kansanopetusosaston päällikkönä 1918–1936.Otavan Iso tietosanakirja, osa 8, p. 1134. Otava 1966. ==Elämäkerta== A. J. Törnqvistin vanhemmat olivat Virtain varapastori Carl Gustaf Törnqvist ja Karolina Gustava Regina Schreck. Hän kirjoitti ylioppilaaksi Jyväskylän lyseosta vuonna 1884 ja valmistui filosofian kandidaatiksi 1888 sekä maisteriksi 1890 ja suoritti kasvatusopin tutkinnon 1895. Törnqvist työskenteli aluksi lyhyen aikaa uskonnonopettajana eräissä oppikouluissa ja aloitti vuonna 1893 uransa kansakouluntarkastajana. Hän oli kansakouluntarkastaja 1894–1895 Kuopion ja 1895–1900 Viipurin kaupungissa sekä 1900–1907 Hämeenlinnan piirissä, kunnes siirtyi kouluylihallitukseen. Hän teki useita opintomatkoja ulkomaille. Törnqvist suomensi 1906 nimensä Tarjanteeksi synnyinpitäjänsä alueella sijaitsevan Tarjanneveden mukaan. Samoin teki hänen veljensä, arkkitehti Onni Tarjanne. Tarjanne nimitettiin 1916 kouluylihallituksen (vuodesta 1918 kouluhallitus) kansakoulujen ylitarkastajaksi. Sisällissodan aikana keväällä 1918 hän hoiti yksinään viraston asioita valkoisten pääkaupungissa Vaasassa, sillä kouluylihallitus oli jäänyt punaisten valtaamaan Helsinkiin. Syyskuussa 1918 hänestä tuli kansanopetusosaston päällikkö ja hän sai kouluneuvoksen nimikkeen. Tarjanne oli vuosina 1930–1936 kouluhallituksen ylijohtajan sijaisena. Tarjanne oli jäsenenä monissa kansakoulun kehittämistä suunnitelleissa komiteoissa ja 1906–1907 sihteerinä oppivelvollisuutta pohtineessa komiteassa. Hänellä on sanottu olleen suuret ansiot oppivelvollisuuden toteuttamisessa. Muun toimintansa ohella Tarjanne oli vuonna 1900 Viipurin kaupunginvaltuuston jäsen ja kuului pitkään Kansanvalistusseuran johtokuntaan. Hän sai kanslianeuvoksen arvonimen jäädessään eläkkeelle vuonna 1936. A. J. Tarjanteen poikia olivat hallinto-oikeuden professori Tapio Tarjanne ja diplomaatti P. K. Tarjanne. Hänen lapsenlapsiinsa kuuluivat muun muassa korkeimman hallinto-oikeuden presidentti Antti Suviranta ja poliitikko sekä pääjohtaja Pekka Tarjanne. ==Lähteet== Luokka:Suomalaiset virkamiehet Luokka:Viipurin kaupunginvaltuutetut Luokka:Suomen sisällissodan valkoiset Luokka:Vuonna 1866 syntyneet Luokka:Vuonna 1946 kuolleet
Peeter Tarvel

Peeter Tarvel, vuoteen 1935 Peeter Treiberg, (1894–1953) oli virolainen historioitsija, Tarton yliopiston professori 1936–1941. Hän kuului Viron sosialidemokraattien johtoon, ja joutui Venäjälle vankeuteen, jossa hän kuoli.Otavan Iso tietosanakirja, Otava 1966, osa 8 p. 1147 ==Julkaisuja== *Koige uuem aeg 1–2, 1921–1923 *Loyola, 1933 ==Lähteet== Luokka:Tarton yliopiston professorit Luokka:Virolaiset historioitsijat Luokka:Virolaiset professorit Luokka:Vuonna 1894 syntyneet Luokka:Vuonna 1953 kuolleet
Verokalenteri

Verokalenteri (sähköisenä usein verokone) sisältää fyysisten henkilöiden julkisia verotustietoja, esimerkiksi verotettavat työ- ja pääomatulot. Kerätyt tiedot perustuvat verohallinnon vahvistamiin edellisen vuoden verotietoihin. == Katso myös == * Verotustietojen julkisuus Suomessa * Verotus Suomessa * Tulovero Suomessa * Pääomatuloverotus Suomessa == Aiheesta muualla == * Kaari, Päivi: Julkiset verotiedot Veronmaksajat.fi. Veronmaksajain Keskusliitto ry. * Verokone HS.fi (Helsingin Sanomat). Sanoma Oyj. * Pääkirjoitus: Verotiedot pidettävä julkisina Iltalehti. 2.11.2012. Alma Media. * Bernasek, Anna: Should Tax Bills Be Public Information? NYT. 13.2.2010. The New York Times Company. Luokka:Verotus Suomessa en:Income_tax#Transparency and public_disclosure
Valter Tauli

Valter Evald Tauli (vuoteen 1935 Valter Poissman; 13. marraskuuta 1907 Tallinna – 3. tammikuuta 1986 Uppsala, Ruotsi) oli virolainen kielitieteilijä. Hän siirtyi Ruotsiin 1944 ja oli Uppsalan yliopiston dosentti vuodesta 1960.Otavan Iso tietosanakirja, Otava 1966, osa 8 p. 1170 ==Lähteet== Luokka:Virolaiset kielitieteilijät Luokka:Ruotsalaiset kielitieteilijät Luokka:Vuonna 1907 syntyneet Luokka:Vuonna 1986 kuolleet
Mustaa kahvia

Mustaa kahvia on Jenni Vartiaisen esittämä kappale, joka julkaistiin Vartiaisen debyyttialbumin neljäntenä ja viimeisenä singlenä 17. maaliskuuta 2008. Kappaleen on säveltänyt ja sanoittanut Kyösti Salokorpi. Single sisältää nimikappaleen albumiversion ja Phonky Asses Club Edit -version lisäksi myös remixit kappaleista Ihmisten edessä ja Toinen. ==Kappaleet== # # # # ==Listasijoitukset== Lista Sija Singlelista -- Latauslista 21 Radiolista 2 ==Lähteet== Luokka:Vuoden 2008 kappaleet Luokka:Jenni Vartiaisen kappaleet